stanford-oval/wikipedia huggingface dataset:
מה חדש, סקובי-דו?
הערות שוליים

↑  Perlmutter, David (2018). The Encyclopedia of American Animated Television Shows. Rowman & Littlefield. pp. 534–538. ISBN 978-1538103739.
↑  Leopold, Todd (2014-06-15). "Legendary radio personality Casey Kasem dies at 82". CNN (באנגלית). נבדק ב-2024-04-27.
1 2  "Episodes by date - What's New Scooby-Doo?". CBBC. BBC. נבדק ב-23 בספטמבר 2018. {{cite web}}:  (עזרה)
1 2  "This Weekend's Stax: What's New Scooby-Doo". CITV. ITV plc. נבדק ב-23 בספטמבר 2018. {{cite web}}:  (עזרה)
↑  Barnes, Mike (2014-06-15). "Casey Kasem, Iconic Radio Host, Dies at 82". Billboard.com. נבדק ב-2014-12-11.
↑  Legum, Judd (2014-06-15). "Casey Kasem's Secret Legacy: How He Used Scooby Doo To Advance His Values". Thinkprogress.org. נבדק ב-2014-12-11.
1 2  "Kids' WB, Cartoon share new 'Scooby'". Variety. נבדק ב-1 בנובמבר 2024. {{cite news}}:  (עזרה)
↑  Crump, William D. (2019). Happy Holidays—Animated! A Worldwide Encyclopedia of Christmas, Hanukkah, Kwanzaa and New Year's Cartoons on Television and Film. McFarland & Co. p. 276. ISBN 9781476672939.
↑  "CBeebies - BBC One London, 20 September 2003". BBC Genome. BBC. 20 בספטמבר 2003. נבדק ב-23 בספטמבר 2018. {{cite web}}:  (עזרה)
↑  "What's New, Scooby-Doo? TV Review | Common Sense Media".
↑  "What's New Scooby-Doo: Complete 10-Disc Box Set DVD: Amazon.co.uk: Scooby-Doo: Film & TV". Amazon.co.uk. 29 באוקטובר 2007. נבדק ב-2011-09-20. {{cite web}}:  (עזרה)
אונס תמר (אסטאש לה סואר)

| --- | --- |

 מידע כללי
 צייר:  אסטאש לה סואר 
 תאריך יצירה:  1640? 
 טכניקה וחומרים:  קנבס, צבע שמן 
 ממדים בס"מ
 רוחב:  161.3 ס"מ 
 גובה:  189.2 ס"מ 
 נתונים על היצירה
 מספר יצירה:  1984.342 (מוזיאון המטרופוליטן לאמנות) 
 מיקום:  מוזיאון המטרופוליטן לאמנות
 
אונס תמר הוא ציור שמן מאת האמן הצרפתי אסטאש לה סואר, המתאר סצנה מתוך הסיפור המקראי של אונס תמר בידי אחיה למחצה, אמנון, המופיע בספר שמואל ב', פרק י"ג, פסוקים 1–22.
תיאור היצירה

הציור מציג את הרגע הדרמטי שבו אמנון עומד לאנוס את תמר. לה סואר משתמש באיזון מוקפד של צורה, צבע וקומפוזיציה, המעניקים לסצנה מראה קלאסי ומאופק, למרות תוכנה האלים. תנוחות הדמויות משקפות השפעה של הפיסול הקלאסי, ויוצרות אפקט של "תמונת רגע" קפואה. סגנונו של לה סואר ביצירה זו מדגים את השפעתו של המורה שלו,סימון וואה, וכן מאפיינים התואמים את התאוריות שפותחו מאוחר יותר על ידי הצייר שארל לה ברן בנוגע לייצוג חזותי של נרטיבים היסטוריים.
הרקע הסיפורי

נושא הציור לקוח מסיפור מקראי המתאר כיצד אמנון, בנו של דוד המלך, התאהב באחותו למחצה, תמר. בהסתמך על תחבולה שבה העמיד פני חולה בעצת רעו יונדב בן שמעה, הוא שכנע את אביו לשלוח את תמר לטפל בו. כשהיו לבדם, אנס אותה וגירש אותה בבוז. בעקבות המעשה, אבשלום, אחיה של תמר, זעם ונקם באמנון ורצח אותו. בעבר זוהה הציור בטעות כמתאר את סיפורם של טרקוויניוס ולוקרטיה מהמיתולוגיה הרומית, אך מחקרים מאוחרים יותר קבעו כי הסצנה מתייחסת לסיפור המקראי של אמנון ותמר.
חשיבות היצירה

הציור נוצר בסביבות שנת 1648, תקופה שבה לה סואר היה אחד האמנים הבולטים בצרפת והשתתף בהקמת האקדמיה המלכותית הצרפתית לציור ולפיסול. יצירה זו מייצגת את השלב שבו היה עדיין נתון להשפעתו של סימון ווּאה, אך ניתן לראות בה גם סממנים מוקדמים של גישתו האישית. סגנונו של לה סואר משלב בין הדרמטיות של הבארוק לבין מאפיינים קלאסיים, תוך הקפדה על איזון קומפוזיציוני והרמוניה צבעונית. ציור זה מהווה דוגמה ליכולת שלו לשלב תיאור נרטיבי עם איפוק אמנותי.
היסטוריית בעלות וניסיונות השבה

הציור היה בבעלותו של סוחר האמנות היהודי זיגפריד ארם. ארם נמלט מגרמניה לארצות הברית בשנת 1933, ובמהלך היעדרו, אוסקר זומר רכש את הווילה של ארם, כולל הציור, בתנאים שארם טען שהיו בלתי חוקיים. לאחר המלחמה, ארם ניסה להשיב את הציור באמצעות הליכים משפטיים בגרמניה, אך ללא הצלחה. בשנת 1983, משפחת זומר מכרה את הציור במכירה פומבית, ומוזיאון המטרופוליטן לאמנות בניו יורק רכש אותו זמן קצר לאחר מכן.
הערות שוליים

1 2  The Rape of Tamar, 1640, נבדק ב-2025-03-07
↑  The Rape of Tamar by LE SUEUR, Eustache, www.wga.hu
↑  Bowley, Graham (2020-02-26). "Met Museum Adjusts Painting's History to Note Former Jewish Owner". The New York Times (באנגלית אמריקאית). ISSN 0362-4331. נבדק ב-2025-03-09.
מ.כ. עוטף דרום

| --- | --- |

 מידע כללי
 תאריך ייסוד:  2024 
 מדינה:  ישראל 
 אולם ביתי:  אולם רותם, קיבוץ מגן (500 מושבים)
 מיקום:  מועצה אזורית אשכול, ישראל
 ליגה:  הליגה הלאומית בכדורסל 
 בעלים:  איגוד הכדורסל בישראל 
 יושב ראש:  ישראל טל רוסו
 מנכ"ל:  ישראל עמוס אריאל
 מאמן:  ישראל ברק פלג
 
מועדון כדורסל עוטף דרום היא קבוצת כדורסל ישראלית המשחקת בליגה הלאומית בכדורסל. הקבוצה הוקמה כפרויקט משותף של איגוד הכדורסל הישראלי, מנהלת תקומה ומועצה אזורית אשכול כפרויקט לשיקום עוטף עזה לאחר טבח שבעה באוקטובר ופרוץ מלחמת חרבות ברזל.
היסטוריה

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
ב-22 במאי 2024, בעקבות פינוי עוטף עזה בשל המלחמה, הודיע איגוד הכדורסל הישראלי על הצעתו של האלוף טל רוסו להקמת קבוצת כדורסל באזור שתתחרה בליגה הלאומית בכדורסל. הצעתו של רוסו, שהתבססה על רעיון של חבר הנהלת הפועל גליל עליון עמית גל, הייתה שהקבוצה, שתקום בעזרת מנהלת תקומה, תתבסס על כדורסלני נבחרות הנוער והעתודה של ישראל שיגורו בפורמט של אקדמיה במושב עין הבשור.
ב-29 ביולי אישר האיגוד באופן רשמי את ההצעה, וקבע שהקבוצה תשחק בליגה הלאומית בלבד (כלומר לא תוכל לעלות לליגת העל בכדורסל או לרדת לליגה הארצית). הקבוצה הושקה ב-24 בספטמבר לקראת עונת 2024/2025 בליגה הלאומית בכדורסל, והוכרז שמאמנה יהיה ברק פלג ושאולמה הביתי יהיה בקיבוץ מגן שבמועצה אזורית אשכול, המכיל כ-500 מקומות וניתן להוסיף בו יציעים זמניים נוספים. יושב ראש הקבוצה הוא האלוף טל רוסו, וכדורסלן העבר ליאור אליהו חבר גם הוא בהנהלת הקבוצה.
ב-22 באוקטובר 2024 ערכה הקבוצה את משחקה הראשון, כשהפסידה בביתה 78–94 לעירוני אילת.
הערות שוליים

↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※  מערכת את"צ, סיכום מספר הנפגעים בצה"ל בשנתיים החולפות, באתר צה"ל, 2 בינואר 2025
↑  ※ אלון חכמון, ‏גיבורים בכחול: 67 שוטרים ושוטרות חירפו נפשם בהגנה על ישראל בשנת המלחמה, באתר מעריב אונליין, 7 באוקטובר 2024
↑  ※ יואב זיתון, ההקפצה של צוות "טקילה" והאובדן של שב"כ, באתר ynet, 13 באוקטובר 2023
1 2  האיגוד בודק אפשרות להקים קבוצה בעוטף עזה, באתר ONE‏, 22 במאי 2024
איגוד הכדורסל שוקל הקמת קבוצה בעוטף עזה, באתר ערוץ הספורט, 22 במאי 2024
↑  סתיו איפרגן, מ.כ עוטף דרום הושקה רשמית: "הפרויקט הזה גדול הרבה יותר מכדורסל", באתר ynet, 24 בספטמבר 2024
↑  החל מהעונה הקרובה: קבוצה חדשה בליגה הלאומית מעוטף עזה, באתר וואלה, 29 ביולי 2024
אושרה הקבוצה בעוטף עזה, ברק פלג עשוי לאמן, באתר ONE‏, 29 ביולי 2024
↑  צור מרגוליס, ‏"אזור הדמים נותן תקווה, זו תמונת ניצחון", באתר ONE‏, 24 בספטמבר 2024
↑  יניר ינגה‏, קבוצת "עוטף דרום" יוצאת לדרך: "רוצים לתת לאזור לחייך", באתר וואלה, 24 בספטמבר 2024
↑  מרגש: מ.כ עוטף דרום רשמה משחק היסטורי ראשון, באתר ynet, 22 באוקטובר 2024
↑  סגל, באתר איגוד הכדורסל הישראלי
אמא (פסל)

| --- | --- |

אמא בגלריה הלאומית של קנדה, אוטווה
 מידע כללי
 פַּסל:  לואיז בורז'ואה
 תאריך יצירה:  1999 
 טכניקה וחומרים:  ארד, פלדת אל-חלד, שיש 
 ממדים בס"מ
 אורך:  9,271 מ"מ 
 רוחב:  8,927 מ"מ 
 גובה:  10,236 מ"מ 
 נתונים על היצירה
 משקל:  3,658 ק"ג 
 מיקום:  בילבאו, אוטווה, לונדון, Roppongi Hills
 קואורדינטות:  51°30′28″N 0°05′58″W﻿ / ﻿51.507694444444°N 0.099333333333333°W﻿ / 51.507694444444; -0.099333333333333
 
אמא (בצרפתית: Maman) הוא פסל עשוי ברונזה, פלדת אל-חלד ושיש מאת האמנית לואיז בורז'ואה. הפסל מתאר עכביש והוא אחד מהפסלים הגדולים בעולם, בגובה של יותר מ-9 מטרים וברוחב של יותר מ-10 מטרים.
בבטן הפסל יש שק המכיל 32 ביצי שיש, והוא עשוי ברונזה מלוטשת. בורז'ואה יצרה את הפסל בשנת 1999 כחלק מהזמנת הפתיחה של סדרת יוניליוור לטייט מודרן שבלונדון. הפסל המקורי היה עשוי פלדה, ולאחר מכן נוצרו שש יציקות נוספות מברונזה.
בורז'ואה בחרה בבית היציקה Modern Art Foundry כדי לצקת את הפסל בשל המוניטין והאיכות הגבוהה של המקום.
פילוסופיה ומשמעות

בורז'ואה החלה לעסוק בדמות העכביש כבר בציור דיו ופחם קטן משנת 1947, והמשיכה בכך עם פסלה "עכביש" משנת 1996.
הפסל מסמל את החוזק של אמה של בורז'ואה, תוך שימוש במטאפורות של טווייה, אריגה, הזנה והגנה.
אמה של בורז'ואה, ז'וזפין, עבדה בתיקון שטיחי קיר בסדנת שיקום הטקסטיל של אביה בפריז. כאשר הייתה בת 21, אמה נפטרה ממחלה לא ידועה. זמן קצר לאחר מכן, בורז'ואה ניסתה להתאבד בקפיצה לנהר הבייבר, אך אביה הציל אותה.
העכביש הוא מחווה לאמי. היא הייתה חברתי הטובה ביותר. כמו עכביש, אמי הייתה אורגת. משפחתי עסקה בשיקום שטיחי קיר, ואמי ניהלה את הסדנה. כמו עכבישים, אמי הייתה חכמה מאוד. עכבישים הם יצורים ידידותיים שאוכלים יתושים, הנושאים מחלות. לכן, עכבישים הם מועילים ומגנים, בדיוק כמו אמי.
מיקומים קבועים

טייט מודרן, לונדון, בריטניה
הגלריה הלאומית של קנדה, אוטווה, קנדה
מוזיאון גוגנהיים בילבאו, בילבאו, ספרד
מוזיאון האמנות של קריסטל ברידג'ס, ארקנסו, ארצות הברית
מוזיאון לאמנות מוריארט, טוקיו, יפן
מוזיאון לי-אום, סיאול, דרום קוריאה
מרכז הכנסים הלאומי של קטאר, דוחא, קטאר
מיקומים זמניים

2001 – רוקפלר סנטר, ניו יורק, ארצות הברית
2002 – מוזיאון הארמיטאז', סנט פטרסבורג, רוסיה
2008 – גני טווילרי, פריז, צרפת
2011 – בזל, שווייץ
2015 – מוזיאון מודרנה, סטוקהולם, שוודיה
2020 – מוזיאון וורלינדן, האג, הולנד
2023 – סידני, אוסטרליה
2025 – תאילנד
גלריה

בגלריה הלאומית של קנדה, אוטווה
במוזיאון גוגנהיים בילבאו, ספרד
בפלאסיו דה בייאס ארטס, מקסיקו סיטי
בציריך, שווייץ, 2011
הערות שוליים

1 2  "Maman". Collections. The National Gallery of Canada. אורכב מ-המקור ב-4 במרץ 2017. נבדק ב-18 בינואר 2014. {{cite web}}:  (עזרה)
↑  Manchester, Elizabeth (בדצמבר 2009). "Summary". Louise Bourgeois : Maman 1999. Tate, London. נבדק ב-18 בינואר 2014. {{cite web}}:  (עזרה)
↑  Anderson, Nicole Gates (6 בספטמבר 2012). "Where Bronze Transforms Into Fine Art". NEIGHBORHOOD JOINT. New York Times. {{cite news}}:  (עזרה)
1 2  Louise Bourgeois, Spider (1996) Christie's Post-War Contemporary Evening Sale, 8 November 2011, New York.
1 2  "Tate acquires Louise Bourgeois's giant spider, Maman". Tate. נבדק ב-11 בינואר 2008. {{cite web}}:  (עזרה)
↑  Louise Bourgeois, 5 March – 2 June 2008 Centre Pompidou, Paris.
הפסל המקורי משנת 1999 בטייט מודרן בשנת 2009
פאיזה אל-ח'ראפי

| --- | --- |
אין תמונה חופשית
 לידה:  1946 (בת 79 בערך) כווית סיטי, כווית 
 מקום לימודים:  אוניברסיטת עין שמס  אוניברסיטת כווית 
 מוסדות:  אוניברסיטת כווית 
 פרסים והוקרה:  פרס לוריאל-אונסק״ו לנשים במדע (2011) 
 בן או בת זוג:  Ali Thunayan Al-Ghanim 
 צאצאים:  Marzouq Al-Ghanim 
 
פאיזה מוחמד אל-ח'ראפי (בערבית: فايزة محمد الخرافي; נולדה בשנת 1946) היא מדענית כוויתית, חוקרת בתחום הכימיה ומתמחה בתחומי מדע הקורוזיה והנדסה. בין השנים 1993–2002 הייתה לנשיאת אוניברסיטת כווית (אנ'), בכך הייתה האישה הראשונה שהחזיקה בתפקיד מפתח באוניברסיטה באזור המזרח התיכון. פאיזה אל-ח'ראפי זכתה בפרסים רבים על עבודתה בנושא קורוזיה; בעיה בעלת חשיבות בסיסית לטיפול במים ותעשיית הנפט.
חיים אישיים

אל-ח'ראפי נולדה בשנת 1946 בכווית למשפחה מקומית ואמידה. לאל-ח'ראפי שני אחים גדולים: ג'אסם ונאסר. מלבד היותה דמות בעולם המדעי, היא גם אם לחמישה ילדים. פאיזה אמרה כי האתגר העיקרי של חוקרות הוא למצוא את האיזון בין טיפול במשפחה לבין הקריירה שלהן. יתרה מכך, היא טוענת כי אפליה מגדרית במעגל המדעים עדיין קיימת, והיא מאמינה שניתן לצמצם אותה במידה רבה תוך מתן תמיכה רבה יותר לעובדות מחקר מדעי ברחבי העולם. בכל קיץ, היא טסה לבקר את עשרת נכדיה בבית על אגם ז'נבה, שווייץ, שם הם מתגוררים לעיתים קרובות.
קריירה והשכלה

פאיזה אל-ח'ראפי קיבלה את התואר הראשון שלה מאוניברסיטת עין שמס בקהיר בשנת 1967. לאחר מכן היא למדה באוניברסיטת כווית, שם הקימה את המעבדה לחקר קורוזיה ואלקטרוכימיה. בשנת 1972 היא קיבלה את התואר השני ובשנת 1975 את הדוקטורט. בין 1975 ל-1981, היא עבדה כמוסמכת במחלקה לכימיה של אוניברסיטת כווית. לאחר שנים רבות של מאמצים, אל-ח'ראפי התמנתה לפרופסור באוניברסיטה בשנת 1987. לאחר שש שנים, אל-ח'ראפי מונתה לנשיאת האוניברסיטה, שם היא פיקחה על צוות של כ-1,500 איש ותקציב כספי של 200 מיליון דולר. יתרה מכך, כך היא גם קטפה את התואר האישה הראשונה שהחזיקה בתפקיד בכיר באוניברסיטה במזרח התיכון.
פעילות מחקרית

פאיזה אל-ח'ראפי קידמה מאוד את הפיתוח של תעשיות האנרגיה וזיקוק הנפט בארצה בשנים האחרונות באמצעות המחקר המדעי שלה על קורוזיה של מתכות. קורוזיה היא תגובת חמצון-חיזור של חומרים שונים, בעיקר של מתכות וסגסוגות עם חומרים מהסביבה. תהליך החמצון של המתכת מתרחש בשטח הפנים של החומר או בתוכו ובהשתתפות חמצן, מים, זיהומים באוויר, סביבה חומצית ומגע עם מתכות שונות.
היא מחזיקה תיעוד של פרודוקטיביות[דרושה הבהרה] ברמה גבוהה במספר תחומים של מדע קורוזיה והנדסה כגון; ההתנהגות האלקטרוכימית של ונדיום, ניאוביום, אלומיניום וסגסוגות שלהם בהתאמה, קדמיום, נחושת, פליז, קובלט, מוליבדן ופלדת פחמן, אשר כולם נבדקו בתנאים מבוקרים. נוסף לכך, היא עבדה במספר מחקרים מרכזיים על השפעת קורוזיה על מערכות נפוצות במדינת כווית, כולל יחידות זיקוק נפט גולמי, מערכות קירור מנוע, מי ברז, טמפרטורת גיאותרמית בטמפרטורה גבוהה, קורוזיה במים מזוהמים כמו גם קורוזיה מתכת עקב זיהום.
פעילות חברתית

פאיזה אל-ח'ראפי חברה במועצת המנהלים של קרן כווית למדעי ההתפתחות (KFAS). בשנת 1998 אל-ח'ראפי הצטרפה למועצת המנהלים של אוניברסיטת האומות המאוחדות. בשנת 2006 היא סייעה להקים את בית הספר הדו לשוני האמריקאי בכווית.
פרסים

אל-ח'ראפי זכתה בפרס כווית בשנת 2006 במדעים יישומיים.[דרושה הבהרה] על עבודתה בנושא קורוזיה, בעיה בעלת חשיבות בסיסית לטיפול במים ותעשיית הנפט היא זכתה בשנת 2011 בפרס לוריאל-אונסק"ו לנשים במדע. בשנת 2005 מגזין 'פורבס' פרסם את אל-ח'ראפי בכתבה "100 הנשים החזקות ביותר - נשים במזרח התיכון".
ראו גם

קורוזיה
זיקוק נפט
נשים במדע
הערות שוליים

1 2 3 4  פאיזה אל- חראפי, באתר All China Women's Federation (ארכיון)
1 2  Middle Eastern Women To Watch, Forbes
↑  מידע על משפחת אל- חראפי, באתר my heritage
↑  מידע על קורוזיה
1 2  Kuwait-MIT Center for Natural Resources and the Environment
All Women's China Federation-
Middle Eastern Women To Watch
My Heritage
מידע על קורוזיה
Kuwait-MIT Center for Natural Resources and the Environment
| --- | --- |
בקרת זהויות :  GND: 106337748X  VIAF: 311742852   WorldCat (עם VIAF): 311742852
אסף שלג

| --- | --- |
אין תמונה חופשית
 לידה:  1974 (בן 51 בערך) פתח תקווה
 מוקד פעילות:  ישראל ישראל
 כלי נגינה:  פסנתר 
 פרסים והוקרה:  פרס אנג'ל (2015) פרס שניצר (2016)
 באתר האוניברסיטה העברית בירושלים
 
אסף שלג הוא מוזיקולוג ופסנתרן ישראלי, מרצה בכיר למוזיקולוגיה באוניברסיטה העברית בירושלים. אסף שלג נולד בפתח תקווה להורים ילידי מרוקו. הוא למד בקולג' המלכותי למוזיקה בלונדון, והשלים את לימודי הדוקטורט באוניברסיטה העברית בירושלים. בשנים 2009–2011 לימד במחלקה לשפות ותרבויות היהדות, האסלאם והמזרח הקרוב באוניברסיטת וושינגטון בסנט לואיס. בשנים 2011–2014 שימש כמרצה אורח בקתדרת שוסטרמן למוזיקולוגיה ולימודי יהדות במחלקה למדעי הדתות באוניברסיטת וירג'יניה. שלג מתמחה במוזיקה אמנותית של יהודים במאה העשרים. מאמריו התפרסמו בכמה מכתבי העת החשובים בתחומי המוזיקולוגיה ולימודי ישראל, בנושאים הנעים מהיסטוריוגרפיה של מוזיקה אמנותית יהודית מודרנית לתשתיות התאולוגיות של המוזיקה האמנותית הישראלית, מוזיקה עכשווית, ועוד.
ספרו הראשון Jewish Contiguities and the Soundtrack of Israeli History ראה אור בדצבמר 2014 בהוצאת אוניברסיטת אוקספורד. הספר עוסק בהתהוות בתי הגידול של מוזיקה אומנותית מודרנית יהודית באירופה ובהגירה החלקית של אותם בתי הגידול לפלשתינה א״י בשנות השלושים ועד השבעים. בספרו חותר שלג לקריאה מחדש, מקיפה וחתרנית, של ההיסטוריוגרפיה המוזיקלית היהודית והציונית. הספר זיכה אותו בפרס אנגל למחקר מוזיקלי לשנת 2015 וכן בפרס ג'ורדן שניצר של האיגוד למדעי היהדות (Association for Jewish Studies, AJS) לשנת 2016. ספרו השני של שלג Theological Stains: Art Music and the Zionist Project ראה אור בדצמבר 2020 (גם כן בהוצאת אוניברסיטת אוקספורד), והוא המחקר המקיף הראשון על מוזיקה אמנותית בישראל מאמצע המאה העשרים ועד מפנה המאה העשרים ואחת. הספר עוסק בתשתיות התאולוגיות והטריטוריאליות של התרבות העברית תוך קריאה ביקורתית ביצירות ובאוספים הארכיוניים של מרדכי סתר, פאול בן-חיים, עדן פרטוש, יוסף טל, בן-ציון אורגד, מרק לברי, אנדרה היידו, אבל ארליך ואחרים. בתוך כך, נידון בו גם האופן שבו כתיבות מודרניסטיות כוננו הן את תפישתן של מסורות מוזיקליות יהודיות במוזיקה אמנותית הן את פנייתם של מלחינים לתרבויות יהודיות גלותיות אגב איון מושאים לאומיים וטריטוריאליים.
ספרו השלישי של שלג The State of Afterness: Contemporary Music in and about Israel ראה אור בינואר 2025 בהוצאת אוניברסיטת אוקספורד ועניינו מוזיקה אמנותית עכשווית משנות השמונים של המאה העשרים ועד ראשית שנות העשרים של המאה העשרים ואחת (בין אם זו נכתבת בישראל או מחוצה לה). הספר מתמקד באופרות, יצירות קאמריות, תזמורתיות ואלקטרוניות פרי עטם של ליאון שידלובסקי, חיה צ'רנובין, בטי אוליברו, לוצ'יאנו בריו, יוסף ברדנאשווילי, אריק שפירא ואחרים, כמו גם בשיבה לאתנוגרפיה יהודית במוזיקה עכשווית.
שלג כותב מעת לעת במוסף התרבות של "הארץ".
ספרו

Jewish Contiguities and the Soundtrack of Israeli History. New York: Oxford University Press, 2014. ISBN 9780199354948.
Theological Stains: Art Music and the Zionist Project. New York: Oxford University Press, 2020. ISBN 9780197504642.
The State of Afterness: Contemporary Music in and about Israel. New York: Oxford University Press, 2025. ISBN  9780197786727.
הערות שוליים

↑  הזוכים בפרס אנגל, באתר של עיריית תל אביב-יפו
↑  Jordan Schnitzer Book Awards, Association for Jewish Studies
↑  אסף שלג, לא הרמונית, לא מלודית - תימנית, באתר הארץ, 23 בדצמבר 2011
↑  אסף שלג, גלויה מארץ-ישראל לוויימאר שאבדה, באתר הארץ, 7 ביוני 2012
↑  אסף שלג, מי צריך היום את קול המוסיקה, באתר הארץ, 23 ביוני 2012
↑  אסף שלג, המאה ה-19 הבלתי נגמרת של הפילהרמונית, באתר הארץ, 16 בנובמבר 2012
↑  "The Israel Philharmonic's Never-ending 19th Century". 9 בדצמבר 2012. נבדק ב-21 במאי 2018 – via Haaretz. {{cite web}}:  (עזרה)
↑   אסף שלג, ריצ'רד פרבר - מלחין לא לאומי, באתר הארץ, 19 במאי 2014
↑   אסף שלג, מיהו היוצר האוונגרדי שהלחין את "משחק של זמן", באתר הארץ, 3 באוקטובר 2014
↑   אסף שלג, הפוליטיקה של האקזוטיקה במוסיקה הישראלית, באתר הארץ, 21 בנובמבר 2014
↑   אסף שלג, חייבים לדבר על אטונאליוּת. כי אין דבר כזה, באתר הארץ, 8 באפריל 2020
↑   אסף שלג, רבי נחמן רוקד הורה, באתר הארץ, 15 ביוני 2021
| --- | --- |
בקרת זהויות :  NLI: 987007313125505171  BnF: cb169730550 (data)  GND: 1062759354  ISNI: 0000 0000 7077 888X  LCCN: n2014009607  ORCID: 0000-0002-2352-3328  SUDOC: 230413196  VIAF: 98421892   WorldCat (עם VIAF): 98421892
בורדרלנדס (סרט)

| --- | --- |
כרזת סרט הרשמית
כרזת סרט הרשמית
 מבוסס על:  סדרת משחקי הווידאו "Borderlands" מאת Gearbox Software
 בימוי:  איליי רות'
 הופק בידי:  ארי ארד אבי ארד אריק פייג
 תסריט:  קרייג מאזין  איליי רות'
 עריכה:  ג'וליאן קלארק 
 שחקנים ראשיים:  קייט בלאנשט  קווין הארט  ג'יימי לי קרטיס  ג'ק בלאק  אריאנה גרינבלט  פלוריאן מונטיאנו  היילי בנט  אדגר רמירז
 מוזיקה:  נתן בר, סטיב ג'בלונסקי 
 צילום:  רוג'יר סטופרס
 מדינה:  ארצות הברית 
 חברת הפקה:  Arad Productions Picturestart
 חברה מפיצה:  סרטי ליונסגייט
 הקרנת בכורה:  9 באוגוסט 2024
 משך הקרנה:  101 דק' 
 שפת הסרט:  אנגלית 
 סוגה:  קומדיה  פעולה  מדע בדיוני
 מקום התרחשות:  Pandora 
 borderlands.movie
 דף הסרט ב־IMDb
 
בורדרלנדס (באנגלית: Borderlands, בתרגום חופשי לעברית: "ארצות הגבול") הוא סרט מדע בדיוני קומי אמריקאי עתידי המבוים על ידי איליי רות' עם תסריט שנכתב על ידי רות' וקרייג מאזין, שמבוסס על סדרת משחקי הווידאו באותו השם שפותחה על ידי חברת "Gearbox Software". בסרט מככבים קייט בלאנשט, קווין הארט, ג'יימי לי קרטיס, ג'ק בלאק, אריאנה גרינבלט, פלוריאן מונטיאנו, היילי בנט ואדגר רמירז.
הסרטעלה לאקרנים ב-9 באוגוסט 2024, תחת הפצתה של סרטי ליונסגייט.
תקציר העלילה

לילית, פורעת חוק ידועה לשמצה עם עבר מסתורי, חוזרת בחוסר רצון לכוכב הבית שלה, פנדורה, במטרה למצוא את בתו הנעדרת של האיש החזק והאכזר ביותר ביקום, אטלס. על מנת להצליח במשימתה, לילית יוצרת ברית עם צוות בלתי צפוי – רולנד, שכיר חרב עילית לשעבר; טיני טינה, נערה פראית; קריג, שומר ראשה השרירי אך מאותגר רטורית של טינה; פטרישיה טאניס, מדענית בלתי-שפויה בעליל; וקלפטראפ הרובוט. יחד, הקבוצה הלא-שגרתית נאלצת להילחם במפלצות חייזריות ושודדים מסוכנים על מנת למצוא ולהגן על הנערה הנעדרת, שעשויה להחזיק את המפתח לכוח בלתי נתפס שישנה את גורל היקום.
צוות השחקנים והדמויות

קייט בלאנשט – לילית
קווין הארט – רונלד
ג'יימי לי קרטיס – ד"ר פטרישיה טאניס
ג'ק בלאק – קלפטראפ
אריאנה גרינבלט – טיני טינה
פלוריאן מונטיאנו – קרייג
היילי בנט
אדגר רמירז – אטלס
אוליבר ריכטרס – קרום
ג'נינה גבנקר – המפקדת נוקס
ג'ינה גרשון – מאד מוקסי
שאיין ג'קסון – ג'ייקובס
צ'ארלס באבלולה – האמרלוק
בנג'מין ביירון דייוויס – מרקוס
סטיבן בויר – סקוטר
ראיין רדמונד – אלי
בובי לי – לארי
בנוסף, פן ז'ילט, שדיבב במשחק "Borderlands 3", עתיד להופיע בסרט בהופעת קמע ככומר העורך חתונה.
הפקה

פיתוחו של עיבוד קולנועי לסדרת משחקי הווידאו "Borderlands" הוכרז לראשונה באוגוסט 2015, כאשר סרטי ליונסגייט הכריזו על פיתוח הפרויקט יחד עם ארי ואבי ארד. בפברואר 2020, נמסר שהקולנוען איליי רות' יהיה אמון על בימוי הסרט מתוך תסריט שכתב קרייג מאזין, ושהמפיק אריק פייג יצטרף להפקת הסרט.
הפקה > ליהוק

בתחילת מאי 2020, דווח על כניסתה של קייט בלאנשט לתהליכי משא ומתן על גילום דמותה של לילית, ובהמשך החודש אושר רשמית על ידי סרטי ליונסגייט שבלאנשט תגלם את דמותה של לילית. בינואר 2021, דווח על ליהוקו של קווין הארט לגילום דמותו של רולנד. בפברואר 2021, אושר ליהוקה של ג'יימי לי קרטיס לגילום דמותה של ד"ר פטרישיה טאניס, ושל ג'ק בלאק לדיבוב קולו של קלפטראפ. בחודש שלאחר מכן, אריאנה גרינבלט ופלוריאן מונטיאנו לוהקו לגילום דמויותיהם של טיני טינה וקריג, בהתאמה, ואושר ליהוקה של היילי בנט לתפקיד שטרם פורסם. באפריל 2021, עם תחילת הצילומים, אושר ליהוקם של אדגר רמירז, אוליבר ריכטרס, ג'נינה גבנקה, ג'ינה גרשון, שאיין ג'קסון, צ'ארלס באבלולה, בנג'מין ביירון דייוויס, סטיבן בויאר, ריאן רדמונד ובובי לי. פן ז'ילט, שלקח חלק בדיבוב עבור המשחק "Borderlands 3", חשף. שהוא עתיד להופיע בהופעת קמע ככומר בחתונה.
הפקה > צילומים

צילומי הסרט החלו ב-1 באפריל 2021 בהונגריה.
מחלת צ'אגאס

| --- | --- |

 תחום:  מחלות זיהומיות 
 גורם:  Trypanosoma cruzi 
 תסמינים:  chagoma, hepatomegaly, splenomegaly, דלקת שריר הלב, Romana's sign, קרדיומיופתיה, megacolon 
 טיפול:  benznidazole  nifurtimox 
 קישורים ומאגרי מידע
 eMedicine:  214581 
 MeSH:  D014355
 סיווגים
 ICD-11:  1F53 
 
| Trypanosoma cruzi |
| --- | --- |

מיון מדעי
על־ממלכה:: אוקריוטיים
סדרה:: Kinetoplastida
משפחה:: Trypanosomatidae
סוג:: Trypanosoma
מין:: Trypanosoma cruzi
שם מדעי
 Trypanosoma cruzi
מחלת צ'אגאס (באנגלית: Chagas disease) היא מחלה זיהומית שנגרמת על ידי טפיל חד-תאי שנקרא טריפנוזומה קרוזי (T. cruzi). הזיהום הוא זיהום מקומי שמלווה בפרזיטמיה (אנ') (טפילים בדם) וקולוניזציה באיברים פנימיים ורקמות. הגורם שמעביר את הטפיל הוא פשפש ממשפחת הטורפניתיים, לרוב צבעוני, אשר קולט את הטפיל מאדם נגוע וכאשר מסתיימת ההתרבות בתוכו הוא מפריש את הטפיל בצואה. הנשיכה שלו מעוררת גירוי וגירוד, ונוצר פצע באזור הנשיכה. כאשר האדם מתגרד, הצואה שמכילה את הטפילים נכנסת לאזור הנשיכה. לאחר תקופה של התרבות באזור זה הטפילים משתחררים לזרם הדם ומשם לתאים אחרים בגוף, בדגש על תאי השריר השונים. ההתרבות בתאי השריר היא איטית ומתמדת ויכולה להמשך שנים ובסופו של דבר לגרום למחלה קשה. במרבית המקרים החולים לא מפתחים סימפטומים כלל ובחלק מהחולים רואים תסמינים מתונים יחסית כמו חום, נפיחות בבלוטות הלימפה, כאבי ראש והתנפחות באזור הנשיכה. אחרי 8–12 שבועות החולה נכנס לשלב הכרוני ואצל 60%–70% מהחולים לא רואים סימפטומים נוספים. אצל 30%–40% שנותרו, מתווספים תסמינים קשים יותר אחרי 10–30 שנים, כמו הרחבה של חדרי הלב אצל 20%–30%, דבר שעלול להוביל לכשל לבבי. ב-10% מהחולים רואים גם הרחבה של הוושט ושל המעי הגס.
מחלת צ'אגאס הוגדרה על ידי ארגון הבריאות העולמי כאחת מתוך 17 מחלות טרופיות מוזנחות שיש למגר מהעולם.
סימנים וסימפטומים

המחלה בבני אדם באה לידי ביטוי בשני שלבים, השלב האקוטי שמתרחשת זמן קצר אחרי האינפקציה הראשונית, והשלב הכרוני שמתפתח במהלך הרבה שנים.